  Виталий Пронин «Эстафета мира» туэ онлайн ортчоз. Бызьылыны мылкыд карисьёслы kalashnikov.sport сайтын пусйиськизы. «Эстафета мира» туэ онлайн ортчоз. Бызьылыны мылкыд карисьёслы kalashnikov.sport сайтын пусйиськизы. Шаерысьтымы Мугор кыдатон культурая, спортъя но егитъёсын ужан политикая министерстволэн пресс-службаез ивортэмъя, бызьылонэ пыриськыны мылкыд карисьёс понна 1 сюрс 418 слот (номер) чакламын вал. Берпуметӥ номер быриз ни 5-тӥ мае, со шедиз Сарапулысь Альбина Хузиналы. Шаерамы ортчись эстафетае 2005-тӥ арысен пыриське. 1 сюрс 418 лыдпус юнме шорысь быръемын ӧй вал, ӵапак сомында нунал кыстӥськиз Быдӟым ож. Шаерысьтымы бызьылыны мылкыд карисьёс трос люкаськизы. Соин ик эстафетае пусйиськон азьланьтӥське. Бызьылӥсьёс смартфоназы STRAVA приложение юнматыны кулэ. Ваньзы соос 9-тӥ мае, 7 часысен 19 часозь, асьтэлы кельшись интыостӥ бызьылозы, ичизэ 3 иськем ортчыны кулэ. Бӧрысь сайтэ ик пусъёно бызем дырез. Ужрадэ пыриськемъёслы ваньзылы синпель медальёс сётӥськозы. Валентина Емельянова  